Troodos

**Troodos** (,  ahoskatua; ) Zipreko mendikaterik zabalena da, uhartearen erdialdean dagoena. Mendikateko mendirik altuena Olinpo mendia da, 1.952 metro eta eskirako aproposak diren lau malda dituena.

Aterpez, bizantziar monasterio eta elizez beterik, antzinarotik ezaguna da: bere kobre Mediterraneo osoan ezaguna zen. Hori dela eta UNESCOk hauetako hamar eliza Gizateriaren ondare izendatu zituen 1985. urtean.

## Geologia 
280px|thumb|Kuxin itxurako labak Troodosen.
Troodos mendikatea duela 80 milioi urte eratu zen Afrikako eta Europako plaka tektonikoen arteko talkaren ondorioz. Talka honek berak azaleratu zuen Zipre uharte osoa. Prozesu oso geldoa izan zenez arroka egitura handiak ikusten dira eta ondoren izandako erosioak magma ganbera azaleratu zuen. Gaur egun horregatik ikus daitezke duela milioika urte sorturiko kuxin itxurako laba arrokak.

Ofiolita ugari aurkitzen da eta mundu mailako aztergunea bihurtu da.

## Geografia eta klima 
### Orografia 
Troodosen aurkitzen diren mendiek malda gogorrak dituzte. Medirik altuena Olinpo mendia da (1.952m), *Kionistra* izenez ere ezagutzen dena. Zipreko mendi garaiena da. Mila metrotatik gorako mendi gehiago ere aurkitzen dira, honako hauek dira garaienak hurrenez hurren:
* **Olinpo** (1.952 m)
* Medari (1.613 m)
* Papoutsa (1.554 m)
* Kionia (1.423 m)
* Tripylos (1.362 m)
* Kikkos (1.318 m).

Uharteko ibai nagusiek ere mendikate honetan dute iturburua. Pedieos ibaia da Zipreko ibaien artean luzeena.

### Klima 
## Historia 
Antzinatik kobre ustiaketa handiak egin izan ziren Troodos mendietan. Bertako meategiek Mediterraneo guztiko kobre eskaria asetu izan zuten mendeetan zehar.

Erdi Aroan Ziprek erso ugari jasan zituen eta populazio zati handi batek itsasertzetik alde egin eta mendietan babesa bilatu zuen. Eliza ugari eraiki ziren eta bizantziar artea garatu zen orduan eraikitako tenplu hauetan.

## Elizak 
[280px|thumb|[Bizantziar artea Troodos eskualdeko elizetan.]]
Eskualdean hainbat bizantziar eliza eta monasterioak daude. Horma-irudi aipagarriak dituzte, agian Kykkos monasterioarena ospetsuena izanik. UNESCOk 1985ean Troodosko bederatzi eliza eta monasterio bat Gizateriaren ondare izendatu zituen:
* Stavros tou Ayiasmati
* Panayia tou Araka
* Timiou Stavrou at Pelendri
* Ayios Nikolaos tis Stegis
* Panayia Podithou
* Assinou
* Ayios loannis Lampadistis, Kalopanayiotis
* Panayia tou Moutoula
* Mikel goiangerua, Pedoulas
* Salbatzailearen antzaldatzea, Palaichori

## Fauna eta flora 
Mendikatea mediterranear eskualdean ohikoak diren basoez estalita dago, hala nola, Alepo pinua, altzifrea, Zipreko zedroa eta arte urrekara. Azken hau Zipreko "zuhaitz nazionala" izendatu zuten 2006an. Altuera baxuagotan mahasti eta olibondo landaketak agertzen dira. Troodos mendietako florari dagokionez 800 espezietik gora aurkitzen dira, hauetako 72 erdi-endemikoak dira eta 12 Zipren baino ez dira aurkitzen.

Hegazti aipagarrienak sai arrea, argi-oilarra eta urretxindorra dira eta ugaztunen artean endemikoa den mufloi azpiespezie bat, (*Ovis orientalis* *ophialis*).

## Herri nagusiak 
[280px|thumb|[Prodromos (Zipre)|Prodromos herria.]]

## Galeria 

File:Chionistra winter 1.JPG|Urtarrileko ikuspegia
File:Cedrus libani brevifolia1.jpg|*Cedrus brevifolia* espezie endemikoa
File:Troodos Mountains (Cyprus).jpg|Troodos
File:Lazanias.JPG|Lazanias
File:Pinus nigra Troodos.jpg|Zuhaitzak
File:Cedars Tripylos.JPG|Basoak
File:Pinus brutia forest Cyprus.jpg|*Pinus brutia*
File:Panagia_Forviothissa_Asinou_Nikitari.JPG|Panagia Forviothissa eliza
File:Troodos12.jpg|Ibaia
File:PARAKENTRO 2.jpg|Parakentro
File:Millomeris Waterfall - Καταρράκτης του Μιλλομέρη.JPG|Millomeris ur-jauzia
File:Milia Bridge - Γεφύρι της Μηλιάς.JPG|Milia zubia
File:Kalidonia Waterfall.JPG|Kalidonia ur-jauzia
File:Troodos Mountains 2.JPG|Ikuspegia
File:Farmakas Mountains, Cyprus.jpg|Farmakas
File:Stavros Agiasmati.JPG|Eliza

## Erreferentziak 
## Kanpo estekak 
*  Troodos eskualdeko Turismo Erakundearen webgune ofiziala
*  Troodos museoa